Joan Miró

Joan Miró i Ferrà (kiejtése: ʒuˈan miˈro ifǝˈrra) (Barcelona, 1893. április 20. – Palma de Mallorca, 1983. december 25.); katalán festőművész, grafikus, szobrász és keramikus. Az École de Paris körébe tartozik.

Élete, munkássága 
Apja aranyműves és órásmester, anyja egy asztalos lánya volt. Egyetlen testvére született 1897. május 2-án, Dóra nevű húga. 1890-ben kezdett iskolába járni, ahol rajzot is tanítottak. A nyarakat nagyszüleinél Cornudellában (Tarragona tartomány) és anyai nagyanyjánál, Mallorcán töltötte.

1907-től apja kívánságára kereskedelmi tanulmányokat folytatott, ugyanekkor művészeti kurzusra is járt a felújított La Escuela de la Lonja festőiskolába. Tanára volt Modesto Urgell Inglada, a tájképfestő és José Pasco Merisa, a díszítőművészet professzora.

Fejlődésére nagyon jótékonyan hatottak a Párizsban töltött 1920-as évek, 1930-as évek, amikor személyesen megismerkedett Pablo Picassóval és az ő avantgárd művészeti irányzataival, s a Párizsi Iskola számos alkotásával, felfogásával. 1925-ben csatlakozott a szürrealistákhoz, barátságot kötött a hozzá sokban közel álló Paul Klee-vel. 1940-ben visszatért Spanyolországba, a második világháború befejezése után felváltva tartózkodott Barcelónában és Párizsban.

Joan Miró, Pablo Picasso, Salvador Dalí, Juan Gris a 20. század spanyol-katalán festőóriásai. Miró a fauvizmus, a kubizmus, a dadaizmus és a szürrealizmus világában otthonosan járva egyedi, költői, játékos, humoros világot hozott létre. A gyermekrajzok varázsa és az avantgárd újító szabadsága fonódott eggyé műveiben. 1954-ben a velencei biennálé egyik nagydíját nyerte el. Az 1940-es évektől számos kerámia falképet és szobrot tervezett.

Miró mottója: „Én nem találok ki semmit, én mindenre rátalálok.”

1956-tól Mallorcára vonult vissza alkotni, nagyon szoros volt e szigettel a kapcsolata, hiszen édesanyja és felesége is innen származott. Házát, stúdióit, s vele számos alkotását (mintegy 2500 műtárgy és dokumentum) Palmára, a fővárosra hagyta. Feleségével egy dinamikus alapítványt hozott létre, amely nem elsősorban csak múzeumi célokat szolgált, hanem segítséget kívánt nyújtani fiatal alkotóknak könyvekkel, művészeti munkák, dokumentumok tanulmányozásának lehetőségeivel. Az alapító szellemi végrendeletét teljesítették és egy Joan Míróról elnevezett szoborparkot is létesítettek Palma-ban.

Az 1983-ban a Pálmában elhunyt művészt a katalán fővárosban, Barcelónában, a Montjuich hegyen fekvő temetőben helyezték örök nyugalomra.

Művei (válogatás)

Festményei 

 Kilátás Montroigra (1919)
 A farmer felesége (1922-23)
 Anyaság (1924)
 A harlequin karneválja (1924-25)
 Triptichon (1939)
 Sznob társaság a hercegnőnél (1944)
 Kompozíció (1953)

Balettdekoráció 
 Gyermekjátékok (1931-32)

Köztéri alkotásai 
 Asszony (1938; Casa de la Ciudad de Barcelona épületében)
 Kerámiafal a párizsi UNESCO-székházban (1957)
 Kerámiafal (1971; Ludwigshafen, Németország)
 A Madridi Kongresszusi Palota díszítése (1980)
 Híres köztéri alkotása a hegy lábánál elterülő Joan Míró-park mozaikdíszítésű szobra, az Asszony madárral (katalán: Dona i ocell, spanyol: Mujer y pájaro, 1982)

Galéria

Jegyzetek

Források

További információk 

 Miró Alapítvány
 Interjú a budapesti Miró-kiállítással kapcsolatban
 Miró képkeresés
 Joan Miró „Übü király” – litográfiák
 Art Gallery – Joan Miro
 Joan Miró: A Virtual Art Gallery 
 Joan Miró festményei – TerminArtors.com
 Museo Fundació Joan Miró – Barcelona
 Panorama interior, Museo Joan Mirò, Palma de Mallorca
 Születési helye
 Joan Miró: Una Galería de Arte Virtual .
  Joan Miró a Artcyclopedia
  Obres de Joan Miró
 Ca Exposició a la Galeria Arcadi Calzada
  Biografia de Joan Miró
 Ca Joan Miró, el color dels somnis (CD-ROM)
 Ca Exposició: Joan Miró. Galeria d'antiretrats
 Ca Notícia a Vilaweb sobre l'homenatge de Google 
Román József: Miró; Corvina, Bp., 1981 (A művészet kiskönyvtára)
Klee, Tanguy, Miró: a táj három arca. Szépművészeti Múzeum, Budapest. 2000. június 1–2000. július 30.; kiállításrend. Tóth Ferenc, Ujvári Péter; Szépművészeti Múzeum, Bp., 2000
Janis Mink: Joan Miró, 1893–1983; ford. Molnár Magda; Taschen–Vince, Köln–Bp., 2002
Joan Miró, 1893–1983. A madridi Cento de Arte Reina Sofía Nemzeti Múzeum gyűjteményéből / From the Centro de Arte Reina Sofía National Museum of Madrid; szerk. Türk Timea, Ujvári Péter; Szépművészeti Múzeum, Bp., 2004
Joan Miró; ford. Bárdos Miklós; Ventus Libro, Bp., 2007
José Morán: Miró; ford. Rusznák György, ill. Carmen Guerra; Napraforgó, Bp., 2015 (Matricás művészet)

Kapcsolódó szócikkek 

 Párizsi iskola

Katalánok
Barcelonaiak
1893-ban született személyek
1983-ban elhunyt személyek
Absztrakt festők
Patafizikusok